
ОТ ЕРОЛ МЮМЮН – КМЕТ НА ОБЩИНА КЪРДЖАЛИ

ОТНОСНО: Предоставяне на земя от общинския поземлен фонд на Община Кърджали на наследниците на П. К. с признато право на обезщетяване със земя в землище с. Прилепци 
УВАЖАЕМИ ОБЩИНСКИ СЪВЕТНИЦИ,

Съгласно §27, ал.2 от Преходни и заключителни разпоредби към Закона за изменение и допълнение на Закона за собствеността и ползването на земеделските земи /обн. ДВ, бр.62 от 2010 г., доп. ДВ, бр.61 от 2016 г./, общинският съвет предоставя земи от общинския поземлен фонд, включително пасища и мери по чл.19,  при наличие на едно от следните условия:

1. Установяване на границите на земеделските имоти, за които е издадено решение на общинската служба по земеделие за признаване на правото на възстановяване на собствеността в съществуващи или възстановими стари реални граници;

2. Изпълнение на съдебни решения за признато право на собственост;

3. Обезщетяване на собствениците, чиято собственост не може да бъде възстановена.

В Община Кърджали е постъпило искане от Общинска служба по земеделие гр. Кърджали с Вх. № 24-00-1621/04.12.2023 г. за предоставяне на земя от общинския поземлен фонд на наследниците на Пею Янчев Карабаджаков с признато право на обезщетение със земя в землище с. Прилепци. 
Съгласно чл.45ж, ал.2 от Правилника за прилагане на Закона за собствеността и ползването на земеделските земи /ППЗСПЗЗ/ общинският съвет се произнася на първото си заседание след постъпване на искането с решение за предоставяне на имотите в изпълнение на задължението си по §27, ал.2 от ПЗР на ЗИДЗСПЗЗ. 

Предвид гореизложеното предлагам след обсъждане общинският съвет да приеме следното 

                                                                                                                                ПРОЕКТ

                                                     Р Е Ш Е Н И Е:

На основание чл.21, ал.1, т.8 и ал.2 от ЗМСМА, §27, ал.2, т.3 от Преходни и заключителни разпоредби към Закона за изменение и допълнение на Закона за собствеността и ползването на земеделските земи /обн. ДВ, бр.62 от 2010 г., доп. ДВ, бр.61 от 2016 г./, чл.45ж, ал.2 от Правилника за прилагане на Закона за собствеността и ползването на земеделските земи и чл.6 от Наредбата за условията и реда за придобиване, управление и разпореждане със земите от общинския поземлен фонд на Община Кърджали, Общински съвет – Кърджали РЕШИ:

Предоставя на наследниците на П.К. с признато право на обезщетение, съгласно постановено Решение №3624/14.07.2004 г. на Общинска служба по земеделие гр. Кърджали за определяне правото на обезщетение за признато, но невъзстановено право на собственост върху земеделски земи, Решение №3696/25.11.2004 г. на Общинска служба по земеделие гр. Кърджали за обезщетяване със земя с площ 2.150 дка, категория X х 96.00 лв./дка на стойност 206.00 лв., постановено от Решение №5732/26.06.2009 г., Раздел III, т. 2 на Общинска служба по земеделие гр. Кърджали за възстановяване правото на собственост на земи в съществуващи или възстановими стари реални граници в землището на с. Прилепци, общ. Кърджали, недвижим имот от общинския поземлен фонд на Община Кърджали за обезщетение със земя с площ 2.150 дка, Х категория на земята в землище с. Прилепци, общ. Кърджали, /средна цена на дка в размер на 206 лева/, представляващ:

Проектен имот с идентификатор 58342.10.404 в с. Прилепци, общ. Кърджали, с площ 2150 кв.м., при съседи: поземлен имот с идентификатор 58342.10.133 и площ 10407 кв. м, поземлен имот с идентификатор 58342.10.397 и площ 1500 кв. м, проектен имот с идентификатор 58342.10.403 и площ 9140 кв. м. Имотът е образуван от поземлен имот с идентификатор 58342.10.403, трайно предназначение на територията: земеделска, начин на трайно ползване: Пасище. 

